**Ministru kabineta noteikumu projekta “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 10. maija noteikumiem Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – MK noteikumi Nr.293) atbalstu var saņemt mazie un vidējie komersanti, kā arī lielie komersanti.Atbalsts 1.2.1.4.pasākuma “Atbalsts jaunu produktu ieviešanai ražošanā” (turpmāk – 1.2.1.4.pasākums) ietvaros tiek sniegts saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr.651/2014).1.2.1.4.pasākuma ietvaros pieejamais Eiropas Reģionālās attīstības fonda (turpmāk – ERAF) finansējums ir 60 000 000 *euro* un privātais finansējums – vismaz 10 588 235 *euro.* 1.2.1.4.pasākuma ietvaros no 12.07.2016-12.09.2016 tika izsludināta projektu iesniegumu atlase. Kopumā tika saņemts 41 projekta iesniegums par ERAF finansējumu 53 135 764,42 *euro,* no tiem apstiprināti **18** projekti par ERAF finansējumu **25 803 588,85** *euro*, t.sk. 6 projekti apstiprināti elektronikas, telekomunikāciju un optikas nozarē, 7 projekti – materiālu nozarēs, 1 projekts – tekstila nozarē, 1 projekts – pārtikas nozarē, 1 projekts – farmācijas nozarē, 1 projekts – kokapstrādes nozarē, 1 projekts – metālapstrādes nozarē. Savukārt reģionālā griezumā apstiprināto projektu sadalījums atbilstoši paredzētajām projektu īstenošanas vietām ir šāds: Kurzemē – 5 projekti, Rīgas reģionā - 4 projekti, Vidzemes reģionā – **1 projekts**, Latgales reģionā – 1 projekts un Rīgā – 4 projekti.Galvenie projektu noraidīšanas iemesli pirmajā kārtā ir: projektā paredzētās iekārtas ir tirgū pieejamas, tādējādi pārsniedzot tehnoloģiju gatavības līmeni Nr.8; netiek nodrošināts, ka projekta iesniedzējs vai atbilstoši projekta iesniedzēja definētajām prasībām izgatavo eksperimentālās tehnoloģijas komponentes vai iekārtas vismaz 20 % apmērā no eksperimentālās tehnoloģijas izmaksām, kā arī nav projektā nav ekonomiski pamatoti tā izdevumi un dzīvotspēja.**1.2.1.4.pasākuma projektu iesniegumu atlases otrās kārtas ietvaros ERAF finansējuma atlikums ir 34 196 411 *euro*, un par šo finansējumu š.g. jūnijā plānots izsludināt 1.2.1.4.pasākuma otro kārtu. Attiecīgi MK noteikumos Nr.293 jāprecizē 1.2.1.4.pasākuma ietvaros kopā pieejamais ERAF finansējuma apmērs, kā arī ERAF finansējuma sadalījums kārtās.(noteikumu projekta 1.punkts).**Ekonomikas ministrija (turpmāk – EM), pamatojoties uz pirmās kārtas pieredzi, ir izvērtējusi 1.2.1.4.pasākuma projektu iesniegumu atlases nosacījumus un konstatējusi nepieciešamas izmaiņas.Ņemot vērā augstāk minēto, noteikumu projektā ietverti atbilstoši grozījumi.Noteikumu projektā ietverts grozījums, samazinot projekta minimālo attiecināmo izmaksu apmēru no 1 000 000 *euro* līdz 500 000 *euro*, lai atbalstītu arī mazāka mēroga projektus. Vienlaikus tiks samazināts risks mākslīgam izmaksu sadārdzinājumam, lai kvalificētos 1.2.1.4.pasākuma nosacījumiem (noteikumu projekta 2.punkts).Noteikumu projektā ir paredzēts atteikties no obligātas prasības pētniecības un attīstības darbības, kas veiktas, lai definētu hipotētiskās prasības eksperimentālajai tehnoloģijai, pamatot ar zvērināta revidenta apliecinājumu, jo zvērināta revidenta apliecinājums nenodrošina iespēju pārbaudīt, kādas tieši pētniecības un attīstības darbības ir veiktas un to pamatotību. Tādējādi tiek noteikts, ka veiktās pētniecības un attīstības darbības, projekta iesniedzējs vai tā saistītās personas ir veikušas pēdējā gada laikā pirms projekta iesniegšanas, pamato ar projektu iesniegumu atlases nolikumā minētajiem apliecinošajiem dokumentiem. Pētniecības un attīstības darbību apliecinošo dokumentu veidi, ko projekta iesniedzējs varēs iesniegt, lai pamatotu veiktās pētniecības un attīstības aktivitātes, tiks noteikti projektu iesniegumu atlases nolikumā, piemēram, līgumi ar zinātniskajām institūcijām vai pētniecības personālu, atskaites par veiktajām pētniecības un attīstības darbībām, eksperimentālās izstrādnes, prototipu apraksti u.tml., testi un to rezultāti, pētījumi un to rezultāti, projekta iesniedzēja vai tā saistītā komersanta noslēgtais gada pārskats, kuru apstiprinājis zvērināts revidents (dati, kas apliecina P&A izdevumus u.c.) (noteikumu projekta 4.punkts).Saskaņā ar Ministru kabineta 2010.gada 26.oktobra noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) akciju sabiedrība “Attīstības finanšu institūcija Altum” (turpmāk – sabiedrība Altum) sniedz aizdevumu garantijas. Garantija ir iespēja saimnieciskās darbības veicējiem nodrošināt kredītresursus sava biznesa īstenošanai, ja esošais nodrošinājums nav pietiekams bankas finansējuma saņemšanai. Garantijas sniedz kā *de minimis* atbalstu saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Regula Nr.1407/2013).MK noteikumu Nr.997 1.2 punktā papildus 2014.-2020.gada plānošanas perioda Eiropas Reģionālās attīstības fonda finansējumam paredzēts finansējums arī no 2007.-2013.gada Eiropas Savienības fondu plānošanas perioda atmaksām 6 milj. *euro* apmērā garantiju izsniegšanai maziem un vidējiem komersantiem, kā arī 1,16 milj. *euro* lielo komersantu finansēšanai, kas sastāv no 2004-2006.gada Eiropas Savienības fondu plānošanas perioda atmaksām 675 586 *euro* apmērā, kā arī otro reizi atmaksāto finansējumu  2007-2013.gada Eiropas Savienības fondu plānošanas perioda ietvaros 482 840 *euro* apmērā. Šis finansējums ir paredzēts arī ES fondu 2014.-2020.gada plānošanas perioda specifisko atbalstu mērķu projektu kredītu finansēšanai jeb tā saucamajiem kumulācijas projektiem.Regulas Nr.651/2014 14.panta 12.punkts nosaka: “12.Atbalsta intensitāte dotācijas bruto ekvivalenta izteiksmē nepārsniedz atbalsta maksimālo intensitāti, kas noteikta reģionālā atbalsta plānā, kurš atbalsta piešķiršanas laikā ir spēkā attiecīgajā apgabalā. (..)”. 2014.-2020.gada plānošanas periodā Eiropas Komisijas Latvijai noteiktā atbalsta intensitāte ir (2014.gada 16.decembra Ministru kabineta noteikumu Nr.786 “Noteikumi par reģionālās attīstības atbalstu Latvijas Republikā līdz 2020.gadam” 4.- 6.punkts): * sīkajiem (mikro) vai mazajiem komersantiem – 55 %;
* vidējiem komersantiem – 45 %;
* lielajiem komersantiem – 35 %.

MK noteikumu Nr.293 73.punkts liedz 1.2.1.4.pasākuma projekta īstenotājiem piesaistīt kumulācijas garantiju atbilstoši MK noteikumiem Nr.997, lai arī Regula Nr.651/2014 un Regula Nr.1407/2013 neparedz šādus ierobežojumus, tādēļ EM ierosina veikt grozījumus MK noteikumos Nr.293 73.punktā un paredzēt, ka atbilstoši MK noteikumiem Nr.293 sniegto atbalstu var apvienot ar atbilstoši MK noteikumiem Nr.997 sniegto atbalstu un citu programmu atbalstu, ja netiek pārsniegta maksimālā reģionālā atbalsta intensitāte (noteikumu projekta 15.punkts).Sabiedrība Altum, izskatot garantiju pieteikumu, nodrošina valsts atbalsta nosacījumu uzraudzību atbilstoši Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (Eiropas Savienības Oficiālais Vēstnesis, 2013. gada 20. decembris, Nr. L 347) (turpmāk – Regula Nr.1303/2013), 37.panta 9.punktam, t.sk. pārbauda, vai netiek pārsniegta maksimālā reģionālā atbalsta iespējamā intensitāte, ievērojot, ka:1. Finansējuma saņēmējs, izmantojot savus resursus vai ārējo finansējumu, kas nav saistīts ar jebkādu komercdarbības atbalstu, projekta īstenošanā iegulda vismaz 25 % no projekta kopējām attiecināmajām izmaksām saskaņā ar Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 14.panta 14.punktu.
2. Projekta iesniegumā paredzētās atbalstāmās darbības var uzsākt tikai pēc tam, kad visas iesaistītās institūcijas pieņēmušas lēmumu par atbalsta sniegšanu projektam (noteikumu projekta 16.punkts).

Savukārt, ja projektā paredzētās darbības jau ir uzsāktas pirms visas iesaistītās institūcijas pieņēmušas lēmumu par atbalsta sniegšanu projektam, tad atbalsta apvienošana projekta ietvaros nav iespējama.Citi tehniski precizējumi:* Noteikumu projekta 3.punktā ir precizēts regulējums, lai nodrošinātu, ka atbalsta finansējums tiek sniegts plašākam komersantu lokam.
* Noteikumu projekta 5. un 6.punktā ir precizēts regulējums ekspertu piesaistei projektu iesniegumu vērtēšanas procesam, nosakot, ka sadarbības iestāde, lai pārliecinātos par projektu iesniegumu atbilstību MK noteikumu Nr.293 15., 17. un 28.punktā noteiktajam, nodrošina atbilstošu Eiropas Komisijas ekspertu datubāzē iekļautu ekspertu piesaisti.
* Noteikumu projekta 7. un 8.punktā precizēts regulējums, lai paredzētu iespēju projekta iesniedzējam iesniegt vairākus no 45.punktā norādītajiem finansējuma pieejamību apliecinošiem dokumentiem.
* Noteikumu projekta 9.punktā precizēts regulējums, lai nodrošinātu projekta iesniedzējam iespēju projektu īstenot ilgākā termiņā.
* Noteikumu projekta 10.punktā iekļautas papildus pazīmes, lai precīzāk noteiktu, kad projekta mērķis ir sasniegts un projekts ir pabeigts: eksperimentālā tehnoloģija ir pieņemta ekspluatācijā, pilnībā apmaksāta, ir finansējuma saņēmēja īpašumā.
* Noteikumu projekta 11.punktā paredzēts, ka papildus informācijai par to, kādas darbības īstenotas, lai veicinātu vides piesārņojuma mazināšanos, un kādi rādītāji ir sasniegti, pēc projekta īstenošanas finansējuma saņēmējs informē par rādītāja “Ieguldītais finansējums eko-inovācijās” faktiski sasniegtajām vērtībām.
* Noteikumu projekta 12.punktā iekļauta papildus prasība, paredzot nosacījumus, kad finansējuma saņēmējam ir pieejams avansa maksājums.
* Noteikumu projekta 13.punktā noteikts, ka sadarbības iestādei ir pienākums veikt maksājumus par ieguldījumiem, kas vēl nav finansējuma saņēmēja īpašumā Latvijā, tikai un vienīgi pret finansējuma saņēmēja iesniegto kredītiestādes pirmā pieprasījuma garantiju.
* Noteikumu 14.punktā noteikts, ka garantijas vēstulē norādīto summu kredītiestāde izmaksā pēc pirmā sadarbības iestādes pieprasījuma izmaksā arī tad, ja projekta iesniedzējs pēc projekta iesnieguma apstiprināšanas atsakās slēgt līgumu par projekta īstenošanu.

Atbilstoši noteikumu projekta 17.punktam noteikumu projektā ietvertie grozījumi attiecas uz 1.2.1.4.pasākuma projektu iesniegumu atlases otro kārtu.Vienlaikus EM ir ierosinājusi grozījumus 1.2.1.4.pasākuma projektu iesniegumu vērtēšanas kritērijos un projektu iesniegumu atlases vērtēšanas kritēriju piemērošanas metodikā (izsūtīti saskaņošanai 2017.gada 13.aprīlī Eiropas Savienības struktūrfondu un Kohēzijas 2014.-2020.gada plānošanas perioda Uzraudzības komitejas rakstiskās procedūras ietvaros), paredzot skaidrāku regulējumu un nosacījumus atbilstoši konstatētajām neatbilstībām. Grozījumi tiks attiecināti uz otro kārtu. |
| 3. | Projekta izstrādē iesaistītās institūcijas | EM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.1.4.pasākuma mērķa grupa ir mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **1.** | **Nepieciešamie saistītie tiesību aktu projekti** | Nav. |
| **2.** | **Atbildīgā institūcija** | Ekonomikas ministrija. |
| **3.** | **Cita informācija** | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviestas prasības no Regulas Nr.651/2014 un Regulas Nr.1303/2013. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas prasības no Regulas Nr.651/2014 un Regulas Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.651/2014 8.panta 3.punkts* | *Noteikumu projekta 5.punkts.* | *Ieviests pilnībā.* | *Neparedz stingrākas prasības kā ES tiesību normas.* |
| ***Regulas Nr.1303/2013 37.panta 9.punkts*** | ***Noteikumu projekta 6.punkts.*** | ***Ieviests pilnībā.*** | ***Neparedz stingrākas prasības kā ES tiesību normas.*** |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. |
| 3. | Sabiedrības līdzdalības rezultāti | Nav izteikti priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM, sabiedrība Altum, kā arī CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav. |

**Anotācijas III sadaļa - projekts šo jomu neskar.**

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

15.06.2017

2265

Līga Mičule

Liga.Micule@em.gov.lv, 67013093

Santa Kalnmale

Santa.Kalnmale@em.gov.lv, 67013022

Mārtiņš Jansons

Martins.Jansons@em.gov.lv, 67013057